கேள்வி: ஆசுடெனின் பழுப்பு இருவாய்ச்சி - விளக்கம் குறித்து விரிவாக சொல்லுங்கள்.
பதில்: படிமம்:Bird_White_throated_Brown_Hornbill_(cropped).jpg ஆசுடெனின் பழுப்பு இருவாய்ச்சி நடுத்தர அளவிலான இருவாய்ச்சிப் பறவையாகும். பழுப்பு நிற வாலின் முனை வெண்மையாகக் காணப்படும். ஆணின் கன்னங்கள் மற்றும் தொண்டை வெள்ளை நிறத்துடனும், வெளிர் நுரை அலகும், செம்பழுப்பு கீழ்ப் பகுதிகளுடன் காணப்படும். பெண் பறவை இருண்ட தலையும் தொண்டையும் கொண்டது. இது தாழ்வான சமவெளிகளிலிருந்து மலைகளில் பைன் மற்றும் ஓக் காடுகளின் விளிம்பு வரை இலையுதிர் மற்றும் பசுமையான காடுகளில் வாழ்கிறது. இது பழங்கள் மற்றும் சிறிய விலங்குகளை உண்ணுகிறது. இதன் உணவில் பல வகையான பழங்கள், பல கணுக்காலிகள், வௌவால், பாம்பு, பல்லி, நத்தை, மண்புழு மற்றும் பிற பறவைகளின் குஞ்சுகள் மற்றும் முட்டைகள் அடங்கும். இது 2 முதல் 15 பறவைகள் கொண்ட குழுக்களாகக் காணப்படும். ஆசுடெனின் பழுப்பு இருவாய்ச்சி ஒரு கூட்டாக இனப்பெருக்கம் செய்யக்கூடியது. ஆதிக்கம் செலுத்தக்கூடிய இனப்பெருக்க இணையில் ஆண் உதவிப் பறவையும் கூடுதல் பெண் பறவையும் காணப்படும். இவை இயற்கையாகக் காணப்படும் பொந்துகளில் அல்லது பெரிய மரங்களில் காணப்படும் மரங்கொத்தி பழைய கூடுகளில் கூடு கட்டுகின்றன. இந்தியா, அருணாசலப் பிரதேசம் சங்லங் மாவட்டம் உள்ள நம்தாபா தேசிய பூங்கா இந்த சிற்றினத்தைப் பார்க்கச் சிறந்த இடம். இந்தப் பறவையின் சிற்றினப் பெயர் இயற்கையியலாளர் என்றி கேவர்சாம் காட்வின்-ஆசுடெனின் நினைவாக இடப்பட்டது.